《过范子宣得山字》
明代·黎民表

解鞍寻竹下，逸客况同攀。一榻成云卧，双轮对雪山。

笼鹅方点翰，贳酒且开关。城市逃名得，扁舟未羡閒。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。